钦定古今图书集成/明伦汇编/氏族典/第234卷 > 张裕
## 钦定古今图书集成/明伦汇编/氏族典/第234卷 > 张裕

按《蜀志周群传》：先主欲争汉中，问群，群曰：“不利。”时州
后部司马蜀郡张裕亦晓占候，谏先主曰：“不可争汉
中军必不利。”先主竟不用裕言。裕又私语人曰：“岁在
庚子，天下当易代，刘氏祚尽矣。主公得益州，九年之
后，寅卯之间当失之人”密白其言，先主忿其漏言，乃
显裕谏争汉中不验，下狱，将诛之，诸葛亮表请其罪，
先主答曰：“芳兰生门，不得不鉏。”裕遂弃市。后魏氏之
立，先主之薨，皆如裕所刻。又晓相术，每举镜视面，自
知刑死，未尝不扑之于地也。